
 ZAPISNIK
42. sjednice Vijeća Mjesnog odbora Poljanice,

održane 25. studeni 2024.

u objektu mjesne  samouprave Poljanice, Dubrava 203,

s početkom u 18,00 sati

 NAZOČNI ČLANOVI VIJEĆA: Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Luka Mlinarić i Filip Marinović.

Predsjedava: Vesna Kotarac, predsjednica Vijeća.
Zapisnik vodi: Jadranka Milivojević, potpredsjednica Vijeća.

Predsjednica konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 42. sjednicu Vijeća Mjesnog odbora.


Vijeće jednoglasno prihvaća tekst zapisnika 41. sjednice Vijeća, održane dana 21. listopada   2024.

Predsjednica predlaže dnevni red kao u pozivu uz  dopunu dnevnog reda i to: 
1. Prijedlog za osobu domara – donošenje zaključka

2.  Zahtjevi za povremeno korištenje prostora mjesne samouprave Dubrava 203:


- SD

- SDP
3. Zahtjev za jednokratno korištenje prostora mjesne samouprave Dubrava 203 – Udruga umirovljenika – Podružnica Poljanice
Na prijedlog predsjednice, Vijeće jednoglasno prihvaća dopunu i utvrđuje

D N E V N I    R E D:
1. Prijedlog Financijskog plana Mjesnog odbora Poljanice za 2025. – donošenje;
2. Prijedlog Plana malih komunalnih akcija Mjesnog odbora Poljanice u 2025. – donošenje; 
3. Prijedlozi radova na održavanju nerazvrstanih cesta Mjesnog odbora Poljanice u 2025. – donošenje zaključka;
4. Zahtjev za jednokratno korištenje prostora mjesne samouprave, Dubrava 203 – donošenje zaključka;
- Ljiljana Čolo
    5.   Prijedlog za osobu domara – donošenje zaključka; 

6. Zahtjevi za povremeno korištenje prostora mjesne samouprave Dubrava 203 – donošenje zaključka


- SD

- SDP   
7. Zahtjev za jednokratno korištenje prostora mjesne samouprave, Dubrava 203 – donošenje zaključka;
- Udruga umirovljenika – Podružnica Poljanice

8. Pitanja, prijedlozi i obavijesti.
Ad. 1. Prijedlog Financijskog plana Mjesnog odbora Poljanice za 2025. 
Predsjednica pojašnjava Financijski plan za 2025. godinu u odnosu na prethodne godine. Prijedlog Financijskog plana Mjesnog odbora Poljanice ne razlikuje se bitno u odnosu na 2024. godinu ( veći je za 3.000,00 eura ).
Vijeće jednoglasno donosi

Financijski plan Mjesnog odbora Poljanice za 2025.godinu
(Financijski plan nalazi se u privitku zapisnika i njegov je sastavni dio.)
Ad. 2. Prijedlog Plana malih komunalnih akcija Mjesnog odbora Poljanice u 2025. 
Vijeće je raspravilo o planiranim poslovima i iznosu sredstava za obavljanje komunalne djelatnosti redovitog održavanja nerazvrstanih cesta koji se odnosi na asfalterski program. 

Vijeće jednoglasno donosi

Plan malih komunalnih akcija Mjesnog odbora Poljanice u 2025.
( Plan malih komunalnih akcija nalazi se u privitku zapisnika i njegov je sastavni dio.)

Ad. 3. Prijedlozi radova na održavanju nerazvrstanih cesta Mjesnog odbora Poljanice u 2025.
Predsjednica je pojasnila da je prijedlog izrađen u skladu s planiranim sredstvima i izvorima

financiranja. U diskusiji oko prijedloga sudjelovali su svi nazočni članovi Vijeća. Iskazano je

nezadovoljstvo što se većina planiranih aktivnosti nije realizirala.  

Nakon rasprave o prioritetnim ulicama, nogostupima te drugim površinama koje je potrebno obnoviti, Vijeće jednoglasno donosi

ZAKLJUČAK

Vijeće Mjesnog odbora Poljanice predlaže da se u okviru djelatnosti održavanja nerazvrstanih cesta, Plana malih komunalnih akcija Mjesnog odbora Poljanice u 2025. izvedu slijedeći radovi:
1. Sanacija uz uklanjanje dotrajalog i oštećenog asfaltnog zastora na požarnom putu lokacija Treće poljanice od k.br. 1 do k.br. 13
2.  Božjakovinska ulica od Trećih Poljanica do Krotovice – sanacija oštećenog asfalta nakon završetka izgradnje stambene zgrade

3. Sanacija oštećenja šetnice od I do V Poljanica uz ulicu Dubrava

4. Poljanički prilaz – nogostup - uklanjanje dotrajalog i uzdignutog asfaltnog zastora na nogostupu (uzrok korijenje drvoreda – obostrano, predstavlja potencijalno opasnost za pješake)  od raskrižja Poljaničkog prilaza sa ulicama  Dinjevački put i II Novoselski odvojak do raskrižja sa  ulicama Čađavički put i V. Novoselski odvojak

5. Sanacija uz uklanjanje dotrajalog i oštećenog asfaltnog zastora na požarnom putu lokacija Pete Poljanice k.br. 26 – 28.
Ad.4. Zahtjev za jednokratno korištenje prostora mjesne samouprave, Dubrava 203 – Ljiljana Čolo
Vijeće je zaprimilo  zahtjev za jednokratno  korištenje prostora mjesne samouprave uz naknadu koji je podnijela gospođa Ljiljana Čolo za dan 14.12.2024.

Kako je zbog osobnih razloga gospođa Čolo morala odustati od planirane obiteljske proslave, Vijeće nije razmatralo navedeni zahtjev.
Ad 5. Prijedlog za osobu domara
Predsjednica pojašnjava prijedlog da se produži ugovor o obavljanju poslova domara u objektu Mjesne samouprave Poljanice.

Vijeće jednoglasno donosi

ZAKLJUČAK

Vijeće Mjesnog odbora Poljanice predlaže da poslove domara u objektu Mjesne samouprave Poljanice, Dubrava 203 i nadalje obavlja gospodin NAĐ MLADEN .

Ad. 6.  Zahtjevi za povremeno korištenje prostora mjesne samouprave Dubrava 203 
Vijeće Mjesnog odbora razmotrilo je zahtjeve za povremeno korištenje prostora mjesne samouprave, Dubrava 203.
Vijeće jednoglasno donosi

ZAKLJUČAK
1. 
Odobrava se zahtjev za povremeno korištenje prostora mjesne samouprave Poljanice, Dubrava 203, političkoj stranci SD u terminu 
2. i 4.. PETAK u mjesecu   u vremenu od 17,00 do 19,00 sat.
2. Odobrava se zahtjev za povremeno korištenje prostora mjesne samouprave Poljanice, Dubrava 203 političkoj stranci SDP u terminu: 

1. i 3.PETAK u vremenu od 17,00 do 19,00 sati.

Ad. 7. Zahtjev za jednokratno korištenje prostora mjesne samouprave, Dubrava 203 
Vijeće je razmotrilo dobiveni zahtjev za jednokratno  korištenje prostora mjesne samouprave.

Vijeće jednoglasno donosi

ZAKLJUČAK

3. Odobrava se jednokratno korištenje prostora mjesne samouprave, Dubrava 203, Udruzi umirovljenika – Podružnica Poljanice 21. prosinca 2024.  od 16,00 do 23,00 sati za božićno druženje

4. Prostor iz točke 1. ovog Zaključka korisnik će koristiti bez naknade.
Ad 8. Pitanja, prijedlozi i obavijesti – predsjednica je izvijestila vijećnike o aktualnostima između dviju sjednica.
Završeno u 19.00 sati.
KLASA: 024-08/24-003/2298
URBROJ: 251-13-11-5/009-24-2
U  Zagrebu, 25. studeni 2024.
Zapisnik sastavila: Jadranka Milivojević
Zapisnik tehnički i administrativno 
obradila: Sandra Šukunda

               Predsjednica

Vijeća Mjesnog odbora Poljanice 






              Vesna Kotarac
    

